  Туспуктэм: Григорий Фомин Майя Бывальцева Удмуртиын нюлэсъёсын тылпу потонлы кышкытлыко вакыт кутскем дырысен, 22-тӥ оштолэзьысен, элькунын оглом 0,36 гектар быдӟа музъем вылысь кык кенжонъёсты кысӥзы. Сикъёс Вотка но Якшур-Бӧдья лесничествоослэн интывылазы ӝуазы. Со сярысь инкуазь узырлыкъёсъя но инкуазез утёнъя министерстволэн пресс-службаез ивортӥз. Тылпуосты кысконэ куать техника но 13 адями пыриськиз. Кенжонъёслы вӧлмыны ӧз сётэ. Со сяна, нюлэсъёсты тыллэсь утисьёс бусыысь 2,9 гектар вылысь тямыс тылпуосты кысӥзы, соос сикъёсы выжыны быгато вал. Министерствоын верамзыя, туэ югдур умой ай, кылем арын та дырлы ик оглом 42,8 гектар вылын 46 нюлэс тылпусос пусъемын вал. Тылпуослэн лыдзыя, кенжонлэн оглом быдӟалаезъя но одӥгезлэн быдӟалаезъя Удмуртия Приволжск федерал округысь тужгес пичи лыдпусъёсын куинь улосвылъёс пӧлы пыре. Тодэ вайытом, Удмуртиысь нюлэсъёсын тылпулэсь утиськонъя нимысьтыз режим ужа. Инкуазьын тылпуосты синйылтыку министерстволэн диспетчерскояз 8 (3412) 27-13-60, 8-800-100-94-00 номеро телефонъёсъя жингыртоно. Улонлы но тазалыклы кышкытлык кылдон дыръя – 01, 112 номеръёсъя. Тегъёс: нюлэс тылпу Ижкар Удмуртия  